**ОДОБРЯВАМ:**

**МАЯ АНДОНОВА – ГЕНОВА**

**ДИРЕКТОР НА ДИРЕКЦИЯ „УС и МТО” И**

**УПЪЛНОМОЩЕН ВЪЗЛОЖИТЕЛ**

***(съгласно Заповед № 95-00-390/21.09.2017 год.***

***на министъра на външните работи)***

**УКАЗАНИЯ ЗА УЧАСТИЕ**

за възлагане на поръчка, по реда на

Глава двадесет и шеста от ЗОП с предмет:

**„Осигуряване на достъп до интернет и на решение за спиране на DDoS (Distributed Denial of Service)атаки към мрежата на Министерство на външните работи“**

**Код съгласно Общия терминологичен речник (CPV)**

72400000 - Интернет услуги

І. ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА

**1. Обект** на обществената поръчка са услуги по смисъла на чл. 3, ал. 1, т. 3 от Закона за обществените поръчки (ЗОП).

**2. Предмет и описание на обществената поръчка****:** Предмет на настоящата обществена поръчка е *„Осигуряване на достъп до интернет и на решение за спиране на DDoS (Distributed Denial of Service) атаки към мрежата на Министерство на външните работи“*

Настоящата обществена поръчка има за цел да осигури изпълнител на услуга по предоставяне на достъп до интернет и на решение за спиране на DdoS (Distributed Denial of Service) към мрежата на МВнР. Достъпът до интернет на МВнР трябва да се осъществява по гарантиран и несподелен с други клиенти канал за достъп с капацитет минимум 1,5 Gbps,без ограничения по трафик и съотношение на трафика IN:OUT=1:1. Доставката на услугата до обекта на Възложителя трябва да се извършва през подземна кабелна мрежа по оптична линия през две независими оптични трасета. По вътрешните и външните трасета трябва да се поддържа динамична маршрутизация – Border Gateway protocol 4 (BGP4). Трябва да е предоставена възможност за наблюдение на горепосочените връзки с възможност за ping, traceroute, BGP summary или др. Услугата трябва да е с висока степен на надеждност (непрекъсваемост/uptime на услугата – минимум 99,5% на месечна база; осигурен Център за управление на предоставяните услуги в реално време, работещ в режим 24х7; схема за реакция при проблем с описани ескалационни процедури и евентуални действия/сценарии.). Комуникационните услуги, както и техническото оборудване, предоставено на Възложителя в съответствие с договора, трябва да се обслужва и поддържа 365 дни в годината, 24 часа в денонощието, 7 дни в седмицата чрез сертифицирани специалисти. Услугата трябва да включва и осигуряването на минимум 256 IP адреса и регистрация на автономна система за нуждите на МВнР.

Предложеното решение за спиране на DDoS (Distributed Denial of Service) атаки към мрежата на МВнР трябва да гарантира поддържане в устойчиво състояние на работните процеси при кибер атаки върху ИТ инфраструктурата на министерството. То трябва да осигури защита на вътрешната инфраструктура и мрежа на Възложителя от мрежови атаки, идентифициране и незабавно неутрализиране на нетипичен трафик и наличие на резервна инфраструктура, която може веднага да се използва за защита при отпадане на основната. Резервната и основната инфраструктура да се намират на територията на Европа, което да гарантира незначителни стойности на добавеното времезакъснение при пречистване на трафика. Решението не трябва да изисква инвестиция в оборудване и квалифицирани специалисти от страна на МВнР.

**3. Критерий за възлагане**

Критерият за възлагане е **„най-ниска цена“**.

**4. Срокът и място за изпълнение на услугите по обществената поръчка**

4.1. ***Срокът за изпълнение*** на услугата е: 12 (дванадесет) месеца, от които срок за първоначална инсталация и пускане в действие на услугата – 5 работни дни.

4.2. ***Мястото на изпълнение*** на услугата е Централно управление на Министерството на външните работи на адрес: гр. София, ул. „Александър Жендов

№2.

**5. Срок на валидност на офертите:** 30.03.2020г.

**6. Обща прогнозна стойност –** Прогнозната стойност на обществената поръчка е ***до 64 800,00 лв. (шестдесет и четири хиляди и осемстотин лева) без ДДС.***

**7. Финансиране -** Средствата за изпълнение на поръчката се осигуряват от собствени бюджетни средства на МВнР.

**8. Цена и начин на плащане**

8.1. За изпълнение на предмета на настоящия договор, ВЪЗЛОЖИТЕЛЯТ заплаща на ИЗПЪЛНИТЕЛЯ възнаграждение съгласно Ценовото предложение на ИЗПЪЛНИТЕЛЯ – Образец № 8. ВЪЗЛОЖИТЕЛЯТ изплаща на ИЗПЪЛНИТЕЛЯ цената на 12 (дванадесет) равни месечни вноски, след представяне на предавателно-приемателен протокол за приемането на предоставената услуга, подписан без забележки от определен/и с нарочна заповед представител/и на ВЪЗЛОЖИТЕЛЯ и ИЗПЪЛНИТЕЛЯ и оригинална фактура на стойността на една равна месечна вноска.

Плащането по договора не се извършва, в случай че възложителят е получил информация от Националната агенция за приходите или Агенция „Митници” за наличието на публични задължения, съгласно Решение на МС № 592/ 21.08.2018 г. В този случай плащането се извършва съгласно указанията на органите на данъчната и митническата администрация.

ІІ. ИЗИСКВАНИЯ КЪМ УЧАСТНИЦИТЕ В ОБЩЕСТВЕНАТА ПОРЪЧКА

1. **Общи изисквания**

**1.1.** В настоящата обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да извършва услугите, предмет на поръчката, съгласно законодателството на държавата, в която то е установено.

**1.2.** В случай, че участникът е обединение, което не е регистрирано като самостоятелно юридическо лице, се представя копие от документ за създаване на обединението, както и следната информация за конкретната обществена поръчка:

* + правата и задълженията на участниците в обединението;
  + разпределението на отговорността между членовете на обединението;
  + дейностите, които ще изпълнява всеки член на обединението;
  + определяне на партньор, който да представлява обединението за целите на обществената поръчка.

Не се допускат промени в състава на обединението след крайния срок за подаване на офертите.

**1.3.** Участникът в обществената поръчка посочва в офертата си дали при изпълнението на поръчката ще използва подизпълнители. В случай, че ще бъде използван подизпълнител/и, се прилага чл. 66 от ЗОП. Участникът посочва подизпълнителя и дела от поръчката, който ще му бъде възложен. В случай, че участникът ще ползва подизпълнители, критериите за подбор се прилагат за тях, съобразно вида и дела от предмета на поръчката, които те ще изпълняват. На основание чл. 66, ал. 1, изречение второ от ЗОП участникът следва да представи в офертата си доказателство/а за поетите от подизпълнителите задължения, което/които по недвусмислен начин трябва да изразяват съгласието за участие като подизпълнител при изпълнението на обществената поръчка.Относно подизпълнителите, последните следва да нямат свързаност с друг участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от обществената поръчка.

**1.4.** Участникът може да се позовава на капацитета на трети лица, независимо от правната връзка между тях, по отношение на критериите, свързани с техническите способности и професионалната компетентност.

**1.4.1.** Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от обществената поръчка.

**1.4.2.** Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения, както и Декларация за ангажираност, попълнена и подписана от съответното /ите трето лице/трети лица, в свободен текст.

**2.** **Условия за допустимост на участниците**

**2.1.** По отношение на участниците не трябва да са налице обстоятелствата, предвидени в чл. 54, ал. 1 от ЗОП, като в обществената поръчка не може да участва участник:

1. е осъден с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2. е осъден с влязла в сила присъда, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.;

4. е налице неравнопоставеност в случаите по чл. 44, ал. 5;

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

7. за когото е налице конфликт на интереси, който не може да бъде отстранен.

* **Участниците следва да удостоверят липсата на обстоятелствата по чл. 54, ал. 1 от ЗОП с декларации по образец № 2 и № 3.**

*Важно! Основанията по чл. 54, ал. 1, т. 1, 2 и 7 се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. Когато участникът се представлява от повече от едно лице, декларацията за обстоятелствата по чл. 54, ал. 1, т. 3 - 6 от ЗОП се подписва от лицето, което може самостоятелно да го представлява.*

**2.2.** Други основания за отстраняване:

**2.2.1.** Участникза който са налице обстоятелствата по чл. 3, т. 8 във връзка с чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен когато не са налице условията по чл. 4 от закона.

* **За удостоверяване на това обстоятелство, участникът представя декларация по образец № 4.**

**2.2.2.** Участник, който не отговаря на поставените критерии за подбор или не изпълни друго условие, посочено в документацията на обществена поръчка.

**2.2.3.**Участник, който е представил оферта, която не отговаря на предварително обявените условия на поръчката.

**2.2.4.** Участник, който, след покана от страна на Възложителя и в определения в нея срок, не удължи срока на валидност на офертата си или ако представи оферта с по-кратък срок на валидност.

**2.2.5.** Участник, чието Ценово предложение, надвишава прогнозната стойност на обществената поръчка.

**2.2.6.** Участник, който не е представил в срок обосновката по чл. 72, ал.1 от ЗОП или чиято оферта не е приета съгласно чл. 72, ал. 3 - 5 от ЗОП;

**2.3.** Участниците трябва да се придържат точно към обявените от Възложителя условия.

1. **Критерии за подбор на участниците**

**3.1. Годност:**

Участникът следва да е вписан в регистъра по чл. 33, ал.1, т.1 от Закона за електронни съобщения за предоставяне на следните услуги, чрез които се осъществяват обществени електронни съобщения: Пренос на данни на територията на Република България и достъп до интернет на територията на Република България, което участникът следва да декларира чрез Декларация за годност – образец № 5

**За удостоверяване на това изискване, при подписване на договора участникът представя** Заверено копие на Удостоверение, издадено от Комисията за регулиране на съобщенията (КРС) и разпечатка от регистъра по чл. 33, ал. 1, т. 1 от ЗЕС, от която да е видно, че е участникът е уведомил КРС за намеренията си да осъществява обществени електронни съобщения (чл. 33, ал. 1, т. 1 от ЗЕС) за пренос на данни – достъп до Интернет.

**3.2. Икономически и финансови възможности:**

Възложителят не поставя изисквания за икономическо и финансово състояние на участниците.

**3.3. Технически и професионални способности за изпълнение на обществената поръчка:**

**3.3.1.** Участникът следва да e изпълнил през последните 3 (три) години, считано от датата на подаване на офертата, най-малко 1 (една) дейност/услуга, с предмет, идентичен или сходен с предмета на обществената поръчка.

*Под „дейност, сходна с предмета на поръчката“ следва да се разбира: дейност/и свързана/и с доставка на интернет (с максимална скорост 1,5 GB/s)и защита на мрежови атаки.*

Възложителят не изисква обем на услугата.

***Забележка:*** *„Изпълнена“ е тази дейност, която е приключила в рамките на 3-годишния период преди датата на подаване на офертата, независимо от датата на възлагането на услугата и резултатът от нея е надлежно приет от възложителя.*

**За удостоверяване на това изискване, участникът представя** Списък на услугите/дейностите, с предмет, идентични или сходни с предмета на обществената поръчка.

**При подписване на договора, участникът избран за изпълнител представя списък** на дейностите/услугите, с предмет, идентичен или сходен с предмета на обществената поръчка за последните 3 (три) години, считано до датата на подаване на офертата, с посочване на обема, стойностите, датите и получателите, заедно с доказателство за изпълнението им.

**3.3.2.** Участникът следва да има внедрена система за управление на качеството, съответстваща на стандарт БДС EN ISO 9001:2015 или еквивалентен с обхват, сходен с предмета на поръчката, доставка на интернет услуги.

Наличието на изискването по т. 3.3.2. се декларира от участника с декларация по Образец № 6 като се посочва номер и дата на издаване на сертификата, наименованието на органа, който го е издал, валидност на сертификата и обхвата или се посочват еквивалентните мерки които са предприети за осигуряване на система за управление на качеството.

За доказване на посоченото изискване преди сключване на договора, избраният изпълнител предоставя заверено копие от сертификат за внедрена система за управление на качеството, съответстваща на стандарт БДС EN ISO 9001:2015 или еквивалентен с обхват, сходен с предмета на поръчката, доставка на интернет услуги, издаден от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки.

Когато избраният изпълнител не е имал достъп до такъв сертификат или е нямал възможност да го получи в съответните срокове по независещи от него причини, той може да представи други доказателства за еквивалентни мерки за осигуряване на система за управление на качеството. В тези случаи избраният изпълнител трябва да е в състояние да докаже, че предлаганите мерки са еквивалентни на изискваните.

**3.3.3.**Участникът трябва да прилага сертифицирана система за управление на ИТ услуги, съответстваща на стандарт EN ISO/IEC 20000-1:2011/2018 или еквивалентен с обхват свързан с доставка на Интернет услуги.

Наличието на изискването по т.3.3.3. се декларира от участника в Декларацията– Образец № 6, като се посочва номер и дата на издаване на сертификата, наименованието на органа, който го е издал, валидност на сертификата и обхвата или се посочват еквивалентните мерки които са предприети за осигуряване на система за управление на качеството.

За доказване на посоченото изискване преди сключване на договора, избраният изпълнител предоставя заверено копие на валиден сертификат за въведена система за управление на ИТ услуги съгласно стандарта EN ISO/IEC 20000-1:2011/2018 или еквивалентен, издаден от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки.

Когато избраният изпълнител не е имал достъп до такъв сертификат или е нямал възможност да го получи в съответните срокове по независещи от него причини, той може да представи други доказателства за еквивалентни мерки за осигуряване на система за управление на качеството. В тези случаи избраният изпълнител трябва да е в състояние да докаже, че предлаганите мерки са еквивалентни на изискваните.

**3.3.4.** Участникът трябва да прилага сертифицирана система за управление на сигурността на информацията, съответстваща на стандарт EN ISO/IEC 27001:2013 (27001:2017) или еквивалент, с обхват свързан с доставка на интернет услуги.

Наличието на изискването по т.3.3.4. се декларира с Деларация – Образец № 6 от участника, като се посочва номер и дата на издаване на сертификата, наименованието на органа, който го е издал, валидност на сертификата и обхвата или се посчват еквивалентните мерки които са предприети за осигуряване на система за управление на качеството. Декларацията е в свободен текст и се представя като приложение към Заявлението за участие – Образец № 3 от документацията.

За доказване на посоченото изискване преди сключване на договора, избраният изпълнител предоставя заверено копие на валиден сертификат за въведена система за управление на услугите съгласно стандарта EN ISO/IEC 27001:2013 (27001:2017) или еквивалентен., издаден от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки.

Когато избраният изпълнител не е имал достъп до такъв сертификат или е нямал възможност да го получи в съответните срокове по независещи от него причини, той може да представи други доказателства за еквивалентни мерки за осигуряване на система за управление на качеството. В тези случаи участникът трябва да е в състояние да докаже, че предлаганите мерки са еквивалентни на изискваните.

За доказване на посоченото изискване преди сключване на договора, избраният изпълнител предоставя заверено копие на валиден сертификат за въведена система за управление на сигурността на информацията съгласно стандарта EN ISO/IEC 27001:2013 (27001:2017) или еквивалентен, с обхват свързан с доставка на интернет услуги**.**

**3.3.5.** **Минимални изисквания към персонала/екипа за изпълнение на поръчката.**

Участникът трябва да разполага с квалифициран екип за изпълнение на поръчката, който да включва най-малко следните видове експерти:

А) Ключов експерт 1: „Ръководител на проекта“ - минимум 1 експерт.

* Образование: Висше образование в една от следните области: „Природни науки, математика и информатика“, „Социални, стопански и правни науки“ или „Технически науки“ (съгласно Класификатора на областите на висшето образование и професионалните направление, утвърден с ПМС № 125 от 2002 г.) или еквивалентна образователна степен, когато е придобита в чужбина, в еквивалентни на посочените професионални направления.
* Специфичен опит: минимум 2 (две) години практически опит като ръководител на проекти.
* Сертификати: експертът трябва да притежава валиден професионален сертификат за прилагане на методология за управление на проекти, издаден от международно призната организация за управление на проекти (Project Management Professional и/или Prince2 Practitioner или еквивалентен).

Б). Ключов експерт 2: „Експерт мрежови технологии“ - минимум 3 експерти.

* Образование: Висше образование, Висше образование, образователно-квалификационна степен „бакалавър” или по-висока (съгласно Класификатора на областите на висшето образование и професионалните направление, утвърден с ПМС № 125 от 2002 г.) или еквивалентна образователна степен, когато е придобита в чужбина, в еквивалентни на посочените професионални направления – *доказва се с копие от диплома*;
* Специфичен опит: минимум 5 (пет) години практически опит в областта на мрежовите технологии ;
* Сертификати: експертът трябва да притежава валиден професионален сертификат CIE (Certified Internetwork Expert) или еквивалентен

Изискването се доказва при условията на чл. 67, ал. 5 и на чл. 112, ал. 1, т.2 от ЗОП със списък на персонала, който ще изпълнява поръчката, и/или на членовете на ръководния състав, които ще отговарят за изпълнението, както и заверено копие на валиден сертификат.

Изискването по т.3.3.5, б. „А“ и б. „Б“ се доказва със списък на персонала/екипа, който ще изпълнява поръчката, а при условията на чл. 67, ал. 5 и на чл. 112, ал. 1, от ЗОП преди сключване на договора, избраният изпълнител предоставя, заверено копие на диплома /и за завършено образование; валиден сертификат/и референции от работодател/възложител или по друг еквивалентен начин;

***Не се допуска едно лице да съвместява различни позиции, независимо че може да отговаря на изискванията, приложими за повече от една позиция в екипа.***

ІІІ. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ

1. **Изисквания при оформяне и представяне на офертите**

**1. Подготовка на офертата:**

**1.1.** При изготвяне на офертата всеки участник трябва да се придържа точно към обявените от Възложителя условия.

**1.2.** Отговорността за правилното изпълнение на указанията се носи единствено от участниците.

**1.3.** Представянето на оферта задължава участника да приеме напълно всички изисквания и условия, посочени в настоящите указания, при спазване на разпоредбите на ЗОП и ППЗОП.

**1.4.** До изтичането на крайния срок за подаване на офертите, всеки участник в обществената поръчка може да промени, допълни или да оттегли офертата си.

**1.5.** Лице, което участва в обединение или като подизпълнител в офертата на друг участник, не може да представя самостоятелна оферта.

**1.6.** Офертите не може да се предлагат във варианти.

**1.7.** Представените образци в документацията за участие и условията описани в тях са задължителни за участниците. Офертите на участниците трябва да бъдат напълно съобразени с тези образци.

**1.8.** Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия дружеството.

1. **Изисквания към съдържанието на офертата:**

В офертите си участниците следва да приложат:

**2.1. Опис на представените документи -** подписан и подпечатан от участника – в свободен текст;

**2.2. Заявление за участие, съдържащо:**

2.2.1. Административни сведения за участника – ***Образец № 1***

2.2.2***.*** При подаване на оферта участникът декларира личното си състояние с

* **Декларация за липсата на обстоятелства по чл. 54, ал. 1, т. 1, 2 и 7 от ЗОП (*Образец № 2).*** Декларацията за липсата на обстоятелствата по чл. 54, ал. 1, т. 1, 2 и 7 от ЗОП се подписва от лицата, съгласно чл. 40 от ППЗОП.
* Декларация за обстоятелствата по чл. 54, ал. 1, т. 3-6 от ЗОП (***по Образец № 3***).Когато участникът се представлява от повече от едно лице. Декларацията се подписва от лицето, което може самостоятелно да го представлява;
* Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (***по Образец № 4***)

2.2.3. При подаване на оферта участникът декларира съответствие с критериите за подбор чрез представяне на следните документи:

* + - * Декларация за годност – ***Образец №5 ;***
      * Декларация за внедрена система за качество, система за управление на ИТ услуги и внедрена система за управление на сигурността на информацията.- ***Образец № 6;***
* Списък на изпълнените услуги/дейности, през последните три години от дата на подаване на офертата, с предмет и обем, идентични или сходни с предмета и обема на обществената поръчка *(свободен текст).*
* Списък на персонала/екипа за изпълнение на поръчката *(свободен текст).*

2.2.4. Когато участникът е обединение, което не е юридическо лице, се представя копие от документ за създаване на обединението, както и следната информация във връзка с конкретната обществена поръчка:

* + правата и задълженията на участниците в обединението;
  + разпределението на отговорността между членовете на обединението;
  + дейностите, които ще изпълнява всеки член на обединението;
  + определяне на партньор, който да представлява обединението за целите на обществената поръчка.

**2.3. Техническо предложение за изпълнение на поръчката** **съгласно *Образец № 7****,* в съответствие с Техническата спецификация по т. 5 от Задание- Приложение № 1, за която се подава оферта и изискванията на възложителя, съдържащо предложение за изпълнение на поръчката, декларация че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд и приложения:

2.3.1. Документ за упълномощаване, когато лицето, което подава офертата, не е законният представител на участника – когато е приложимо;

2.3.2. Друга информация по преценка на участника (*когато е приложимо*) .

* 1. **Ценово предложение, съгласно *Образец № 8.***

При несъответствие между цифрова и изписана с думи цена ще се взема предвид изписаната с думи.

В цената на договора се включват всички разходи, свързани с качественото изпълнение на услугата в описания вид и обхват. При превишаване на максималната прогнозна стойност на обществената поръчка, офертата за участие се отстранява.

**2.5.** Декларация по чл. 66, ал. 1 от Закона за обществените поръчки (***Образец № 10***)

**2.9.** Декларация за съгласие за участие като подизпълнител ***(Образец № 9***) - *когато е приложимо*.

**2.10. Декларация за лични данни (Образец № 11)**

Осигурен е пряк, пълен, неограничен и безплатен достъп до цялата документация на адрес: https://www.mfa.bg/bg/zop/byoffer/7245

**3. Място и срок за подаване на оферти**

**3.1.** Офертата се представя от участника или от упълномощен от него представител лично или чрез пощенска или друга куриерска услуга с препоръчана пратка с обратна разписка на адрес: гр. София, п.к. 1113, ул. „Александър Жендов“ № 2, деловодство.

Участникът е длъжен да обезпечи получаването на офертата на указаното място и в указания в обявата срок. Рискът от забава или загубване на офертата е за участника. Разходите за подаване на офертата са за сметка на участника. Възложителят не се ангажира да съдейства за получаването на офертата на адреса и в срока определен от него.

**3.2.** Срокът за подаване на оферти е посочен в обявата за събиране на оферти.

**3.3.** Получените оферти се завеждат във Входящия регистър на МВнР, като върху пликовете се отбелязва входящия номер, датата и час на получаването им, за което на приносителя се издава документ.

***ВАЖНО! Не се приема оферта, която е представена след изтичане на крайния срок за получаване, в незапечатана опаковка или в опаковка с нарушена цялост.***

ІV. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

*Отваряне, разглеждане и оценяване на офертите*

* 1. **Отваряне на офертите**

1.1. Възложителят със заповед определя нечетен брой лица, които да разгледат и оценят получените оферти. Комисията отваря получените оферти на публично заседание, на което могат да присъстват представители на участниците в обществената поръчка.

1.2. Комисията ще започне своята работа в посочения в обявата за обществена поръчка час и дата, в сградата на МВнР, в гр. София, ул. „Александър Жендов” 2, като ще отвори офертите по реда на тяхното постъпване и ще обяви ценовите предложения на участниците.

1.3. Комисията съставя протокол за разглеждането и оценката на офертите и за класирането на участниците. Комисията класира участниците въз основа на критерия за възлагане най-ниска цена. Класирането на участниците се извършва в низходящ ред.

Протоколът се представя на Възложителя за утвърждаване, след което в един и същ ден се изпраща на участниците и се публикува в профила на купувача.

1.4. Възложителят изпраща на участниците утвърдения протокол за резултатите от разглеждането, оценяването и класирането на офертите и на същия ден го публикува в профила на купувача на интернет страницата на МВнР. Обменът на информация може да се извърши по пощата, по куриер, по факс или по електронен път и при условията и по реда на Закона за електронния документ и електронния подпис или чрез комбинация от тези средства.

**V. СКЛЮЧВАНЕ НА ДОГОВОР**

**1.** Договорът за изпълнение на обществената поръчка се сключва с участника, определен за Изпълнител на обществената поръчка, съгласно чл. 194 и чл. 195 във връзка с чл. 112 от ЗОП.

**2.** При отказ на участника, класиран на първо място да сключи договор, Възложителят може да сключи договор със следващия класиран участник.

**3.** Преди сключването на договора, участникът, определен за изпълнител, следва да представи актуални документи, удостоверяващи липсата на основанията за отстраняване на участника, както и съответствието с поставения критерий за подбор. Документите се изискват и за подизпълнителите и третите лица, ако има такива.

**4.** При подписване на договора определеният изпълнител следва да представи , която да обезпечи изпълнението на договора в размер на 5 % пет процента от стойността на договора без ДДС, с валидност до изпълнение на дейностите предмет на договора

Гаранцията се предоставя в една от следните форми:

1. парична сума;

2. банкова гаранция;

3.застраховка.

* В случай, че участникът избере да представи гаранцията като парична сума, то тя следва да се внесе по банков път по сметка на възложителя:

**БЪЛГАРСКА НАРОДНА БАНКА**

**IBAN** **BG45 BNBG 9661 3300 1343 01**

**BIC BNBGBGSD**

Всички банкови разходи, свързани с преводите на сумата са за сметка на Изпълнителя;

* В случай, че участникът избере да представи банкова гаранция, тя трябва да бъде неотменима и безусловна, с възможност да се усвои изцяло или на части и да е със срок по-дълъг с 30 дни от срока за изпълнение на договора. Същата следва да съдържа задължение на банката - гарант да извърши безусловно плащане при първо писмено искане, подписано от възложителя. Банковите разходи по откриването на гаранцията са за сметка на участника.
* В случай, че участникът избере да представи застраховка, която да обезпечава изпълнението на договора чрез покритие на отговорността на изпълнителя, застрахователната сума следва да е с размера посочен по-горе в т. 4, да бъде издадена в полза на възложителя и да е със срок по-дълъг с 30 дни от срока за изпълнение на договора. Тази застраховка следва да покрива отговорността на изпълнителя както по неизпълнение на задълженията по сключения договор, така и претърпените от възложителя вреди във връзка с това неизпълнение.

**VI. УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ**

1. **Общи указания - разяснения**

**1.1.** Всеки участник може писмено да поиска от Възложителя разяснения по обществената поръчка. Исканията за разяснения следва да бъдат отправени в до 3 (три) дни преди изтичане на срока за получаване на оферти.

**1.2.** Възложителят, най-късно на следващия работен ден, публикува писмени разяснения по условията на обществената поръчка на официалния интернет адрес на МВнР, в раздел „Профила на купувача“.

3а всички неуредени въпроси се прилагат разпоредбите на Закона за обществените поръчки и Правилника за прилагането му.

**VII.ПРИЛОЖЕНИЯ И ОБРАЗЦИ НА ДОКУМЕНТИ:**

|  |  |
| --- | --- |
| ***ПРИЛОЖЕНИЯ:*** |  |
| Приложение № 1 | Задание |
| Приложение № 2 | Проект на договор |
| ***ОБРАЗЦИ:*** |  |
| Образец № 1 | Административни сведения за участника |
| Образец № 2 | Декларация относно обстоятелствата по чл. 54, ал. 1, т. 1, 2 и 7 от ЗОП |
| Образец № 3 | Декларация относно обстоятелствата по чл. 54, ал. 1, т. 3-6 от ЗОП |
| Образец № 4 | Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици |
| Образец № 5 | Декларация за годност |
| Образец № 6 | Декларация за внедрена система за качество, система за управление на ИТ услуги и внедрена система за управление на сигурността на информацията |
| Образец № 7 | Техническо предложение |
| Образец № 8 | Ценово предложение |
| Образец № 9 | Декларация за съгласие за участие като подизпълнител |
| Образец № 10 | Декларация по чл. 66, ал. 1 от Закона за обществените поръчки |
| Образец № 11 | Декларация за лични данни |

***Изготвил:***

Станислава Костова,

Главен юрисконсулт , отдел ОПМП, дирекция УС и МТО, дата: 07.11.2019г.

***Съгласували:***

Атушка Маркова

началник отдел ОПМП, дирекция УСМТО, дата:

Мартин Банков

Директор на директор ИКС

Мария Иванова

Главен експерт в отдел „Бюджет”, Дирекция БИФ, дата:

Анна Георгиева

началник отдел „Бюджет”, дирекция „Бюджет и финанси”, дата:

Искра Зоровска

началник отдел „Счетоводство”, дирекция „Бюджет и финанси”, дата:

Жасмина Ананиева

директор на дирекция „Бюджет и финанси”, дата:

Нели Арбалиева

финансов контрольор, дата:

Предварителен Контрол

……………………………………………………………………………………………